**După psalmul 23(1)**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

După psalmul 23

E păstorul meu Isus:

El mă duce-n munte sus,

Îmi îndreaptă umbletul,

Îmi învie sufletul.

Tihnă-mi dă în verzi păşuni

Că eu cânt în rugăciuni

Şi cu-argintul de izvoare

Spală setea care doare.

Când trec văi întunecate

Nu mă tem de rău, de moarte -

De duşmani pitiţi şerpeşte

Dumnezeu mă ocroteşte,

Iar visări de drumuri goale

Domnul mi le ia din Cale.

E Isus al meu păstor

Şi-mi alină orice dor,

Bunătatea-I şi-ndurarea

Îmi dezmiardă toată starea.

Eu respir în libertate

Zilele-mi nenumărate –

Viaţa-mi nu va şti apus

Cu păstorul meu Isus!!!

Victor Bragagiu